
R E F E R A T

privind reactualizarea  cu cota TVA de 24% a  Studiului de Fezabilitate „CLĂDIRE EDUCAŢIONALĂ MULTIFUNCŢIONALĂ LA GRĂDINA ZOOLOGICĂ” DIN MUNICIPIUL TIMIŞOARA

Prin Hotărârea Consiliului Local al Municipiului Timişoara nr. 383/30.10.2007 s-a aprobat Studiul de Fezabilitate „CLĂDIRE EDUCAŢIONALĂ MULTIFUNCŢIONALĂ LA GRĂDINA ZOOLOGICĂ  DIN MUNICIPIUL TIMIŞOARA, reactualizată prin Hotărârea Consiliului Local al Municipiului Timişoara nr.354/29.09.2009, în scopul respectării reglementărilor stabilite prin  Ordinul nr. 1798/19.11.2007 pentru aprobarea Procedurii de emitere a autorizaţiei de mediu şi H.G. nr.28/09.01 2008 privind aprobarea conţinutului-cadru al documentaţiei tehnico-economice aferente investiţiilor publice, precum şi a structurii şi metodologiei de elaborare a devizului general pentru obiective de investiţii şi lucrări de intervenţii.  
Având în vedere finalizarea Proiectului Tehnic pentru realizarea acestei investiţii, se impune încheierea Contractului de finanţare cu Ministerul Mediului şi Pădurilor, potrivit prevederilor Ordonanţei Guvernului nr. 40/09.08.2006 pentru aprobarea şi finanţarea programelor multianuale prioritare de mediu şi gospodărire a apelor, cu modificările şi completările ulterioare, şi a prevederilor Hotărârii de Guvern nr. 1500/06.12.2007 privind unele măsuri pentru realizarea programelor multianuale prioritare de mediu şi gospodărire a apelor ce conţin obiective de investiţii în infrastructura de mediu, pentru realizarea proiectelor de investiţii în vederea atingerii standardelor necesare autorizării grădinilor zoologice, acestui obiectiv de investiţii  i s-a aprobat finanţarea. 
Potrivit prevederilor O.U.G. nr.58/26.06.2010 pentru modificarea şi completarea <LLNK 12003   571 10 201   0 18>Legii nr. 571/2003 privind Codul fiscal şi alte măsuri financiar-fiscale,  „Cota standard este de 24% şi se aplică asupra bazei de impozitare pentru operaţiunile impozabile care nu sunt scutite de taxă sau care nu sunt supuse cotelor reduse”.  Se impune astfel  reactualizarea Studiului de Fezabilitate şi a principalilor indicatori-tehnico economici ai investiţiei, aprobaţi prin H.C.L nr. 354/29.09.2009 cu noua cotă TVA de 24%.
Prin  Hotărârea Consiliului Local al Municipiului Timişoara nr. 199 din 22.04.2008 s-a aprobat implementarea subprogramului „CLĂDIRE EDUCAŢIONALĂ MULTIFUNCŢIONALĂ LA GRĂDINA ZOOLOGICĂ„ pe toată perioada de derulare a  acesteia, prin asigurarea finanţării de la bugetul local a unui procent de 25% din cheltuielile eligibile  şi a cheltuielilor neeligibile, urmând ca  Ministerul Mediului să asigure cofinanţarea într-un procent de 75% de la bugetul de stat. De asemenea, prin această hotărâre, Primarul Municipiului Timişoara a fost mandatat expres pentru semnarea Convenţiei pentru finanţarea subprogramului.

Având în vedere cele expuse mai sus şi pentru încheierea  Convenţiei privind finanţarea Programelor multianuale prioritare de mediu şi gospodărire a apelor - Programul „Implementarea  şi realizarea proiectelor de investiţii în vederea atingerii standardelor necesare autorizării grădinilor zoologice”, Subprogramul „CLĂDIRE EDUCAŢIONALĂ MULTIFUNCŢIONALĂ LA GRĂDINA ZOOLOGICĂ A MUNICIPIULUI TIMIŞOARA” cu Ministerul Mediului şi Pădurilor, 
PROPUNEM:
1. Aprobarea de către comisiile de specialitate  ale consiliului local al Municipiului Timişoara a reactualizării cu cota TVA de 24% a Studiului de Fezabilitate „CLĂDIRE EDUCAŢIONALĂ MULTIFUNCŢIONALĂ LA GRĂDINA ZOOLOGICĂ” şi  modificarea principalilor indicatorilor tehnico-economici aprobaţi prin Hotărârea Consiliului Local nr. 354/29.09.2009 cu indicatorii conform Devizului General modificat 2010 şi a Graficului privind necesarul de fonduri pentru realizarea subprogramului "Clădire Educaţională Multifuncţională la Grădina Zoologică Timişoara", conform Anexei  la prezentul referat. 
2. Aprobarea finanţării investiţiei de la bugetul  local al municipiului Timişoara  în procent  de  25% din cheltuielile eligibile în valoare de 1.568.910,04 lei (372.158,845 Euro) şi a cheltuielilor neeligibile pe toata durata de implementare a subprogramului "Clădire educaţională multifuncţională la Grădina Zoologică Timişoara", co-finanţarea  în procent de 75%, în valoare de 4.706.730,13 lei (1.116.476,535 Euro), urmând să se asigure de la bugetul de stat prin bugetul Ministerului Mediului şi Pădurilor, conform art. 1 alin 3 din Hotărârea Guvernului nr. 1.500/06.12.2007.

